Liga 1. Neymar, Mbappe va Ikardisiz o‘ynagan PSJ yirik hisobda g‘alaba qozondi

Futbol bo‘yicha Fransiya chempionatining 10-turida PSJ 7-noyabr, shanba kuni “Renn”ga qarshi bahs olib bordi.

Uchrashuvning 11-daqiqasida Moyze Kin parijliklarni oldinga olib chiqdi. 21-daqiqada Anxel di Mariya jamoasining ikkinchi golini urdi.
73-daqiqada di Mariya dubl qayd etgan holda hisobni yirik ko‘rinishga olib keldi. Qolgan vaqtda shu hisob saqlanib qoldi.
Mazkur g‘alabadan keyin Tomas Tuxel shogirdlarining ochkolari 24 taga yetdi va jamoa peshqadamlikni mustahkamladi. “Renn” (18) 3-pog‘onada qoldi.
Liga 1
10-tur bahsi
7-noyabr, shanba
Gollar: 1:0 – 11 Kin, 2:0 – 21 di Mariya, 3:0 – 73 di Mariya.
PSJ: Navas, Kurzava, Florensi (Dagba, 46), Diallo, Markinyos, Guye (Rafinya, 13), Errera, di Mariya, Paredes, Kerer (Bakker, 36), Kin (Danilu Pereyra, 61).
“Renn”: Gomis, Traore, Da Silva, Agerd, Tryuffer, Gboo (Tere, 56), Burijo (Yunu, 67), Lea Siliki (Grenye, 56), Nzonzi, Doku (Del Kastiyo, 79), Girassi.
Ogohlantirishlar: Errera (4), Dagba (49), Kurzava (86).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!